Държавен вестник, бр. 80, 2020 г., стр. 27

БРОЙ  80	
Д Ъ Р Ж А В Е Н  В Е С Т Н И К 	
СТР.  27  
• Разпознава означенията, указващи пра­
вилната и безопасна работа на уредите и 
умее да избира подходящ уред за конкретно 
измерване.
• Представя експериментален резултат чрез 
грешка на измерената величина.
• Пресмята абсолютна грешка и относи­
телна грешка.
• Разбира необходимостта от голям брой 
измервания (опити) при обработка на експе­
риментални данни.
• Знае методи за измерване на физични 
величини, като използва подходящите уреди.
• Познава основните типове сензори (прео­
бразуватели на физични величини), принципа 
им на работа и тяхното приложение в бита 
и в практиката.
• Изследва явления, закони и зависимости 
в механиката, електричеството и магнетизма 
и оптиката.
• Обяснява наблюдавани или описани 
процеси и явления.
Модул 4. Атоми, вълни и кванти
• Прилага у равнението на К лапей­
рон – Менделеев и закона на Далтон за 
газови смеси за решаване на качествени и 
количествени задачи.
• Прилага принципите на механиката към 
движението на молекулите в идеален газ и 
пресмята налягането на газа.
• Прилага връзката между абсолютната 
температура и средната кинетична енергия 
на топлинно движение на молекулите.
• Формулира принципите на термодинами­
ката и ги прилага за обясняване на процеси 
с идеален газ и обясняване на действието на 
топлинна и хладилна машина и топлинна 
помпа.
• Анализира цикличен процес на Карно при 
идеален газ и прилага формулата на Карно 
за оценка на КПД на топлинни и хладилни 
машини.
• Формулира постулатите на Айнщайн 
за специалната теория на относителността 
(СТО) и илюстрира с примери принципа за 
относителност и ефектите на СТО.
• Прилага формулите за преобразуване на 
интервалите от време и дължините и класи­
ческия и релативисткия закон за събиране 
на скорости при решаване на качествени и 
количествени задачи.
• Обяснява ефекта на Доплер и илюстрира 
с примери практически приложения на ефекта 
за механични и електромагнитни вълни.
• Разбира, че фотонът е частица с нулева 
маса в покой и характеризира фотона с енер­
гия и импулс.
• Анализира качествено и количествено 
опити, потвърждаващи квантовия характер 
на светлината (опит на Лебедев, ефект на 
Комптън).
• Описва опити за интерференция и ди­
фракция на електрони и разбира, че вълно­
вите свойства на частиците са следствие от 
вероятностния характер на физичните закони 
в микросвета.
• Формулира принципа за неопределеност 
за различни двойки величини (координата и 
импулс, време и енергия) и анализира качест­
вено и количествено с помощта му квантови 
ефекти.
• Прилага постулатите на Бор за определя­
не на основни характеристики на водородния 
атом (радиус на атома, енергетични нива, 
спектрални серии, константа на Ридберг).
• Описва състоянието на електрона в ато­
ма с квантови числа (главно) n, (орбитално) 
l и (магнитно) m и разбира, че квантовите 
числа са свързани с енергията и с момента 
на импулса на електрона.
• Обяснява качествено строежа на мно­
гоелектронните атоми с принципа на Паули.
• Разбира връзката между енергетичните 
зони на твърдите тела и енергетичните със­
тояния на изграждащите ги атоми.
• Обяснява електрическата проводимост 
на твърдите тела от гледна точка на техните 
енергетични зони (валентна зона, зона на 
проводимост и забранена зона, изолатори, 
метали и полупроводници).
Модул 5. Съвременна физика
• Познава основните елементи на небес­
ната сфера и обяснява видимото и реалното 
движение на небесните тела.
• Описва образуването на планетни и 
звездни системи и дефинира основни типове 
и групировки от обекти във Вселената.
• Дефинира и прилага основни методи за 
определяне на разстояния във Вселената.
• Обяснява отделните етапи на звездната 
еволюция и описва причините за различните 
сценарии.
• Демонстрира умения за подбор на наблю­
дателна система (телескоп, камера, филтри и 
др.) съобразно целта на наблюдението.
• Описва повърхностни явления при теч­
ностите, като разбира ролята на мокренето 
при миещите вещества и немокренето в им­
прегнацията.
• Познава енергоспестяващите технологии и 
описва принципа на работа на някои основни 
домакински електрически уреди.
• Аргументира предимствата и недоста­
тъците на различни видове електроцентрали 
(ядрените електроцентрали, ВЕЦ и ТЕЦ).
• Познава микровълнови комуникации и 
радиокомуникации.
• Познава начина на създаване на звук в 
различните музикални инструменти и знае 
основните му характеристики.
• Оценява свойствата на наноматериалите 
и посочва приложенията им.